laion/Wikipedia-Exotic huggingface dataset:
קוויטייה

קוויטֶייה (בנורווגית: Kvitøya, "אי לבן") הוא אי בארכיפלג סבאלברד באוקיינוס הארקטי, בשטח של 682 קילומטרים רבועים (263 מילים רבועים). זהו החלק המזרחי ביותר של ממלכת נורווגיה. הנחלה הארקטית הרוסית הקרובה ביותר, האי ויקטוריה, נמצאת במרחק 62 קילומטרים (39 מיל) מזרחה . האי מכוסה כמעט לחלוטין על ידי קוויטייקולן, כיפת קרח בשטח של 705 קילומטרים רבועים (272 מילים רבועים) עם כיפה קלאסית בצורת שעון חול, שהעניקה לו את שמו. שטחי היבשה המעטים נטולי הקרח כוללים כל אחד מהם רק כמה קילומטרים רבועים גדולים ועקרים מאוד וסלעיים, הגדול ביותר הוא Andréeneset בפינה הדרום־מערבית של האי. קוויטֶייה הוא חלק משמורת הטבע נורדאוסט-סבאלברד. השם הנוכחי ניתן על ידי צייד הלווייתנים יוהאן קילסן מטרומסה ב-1876. האיות המקורי של השם משנת 1876 היה Hvidøen (דנית-נורווגית). בשנת 1927, הוא שונה ל -Kvitøya . כמו שמות אחרים באיים ובאזורים הארקטיים והאנטארקטיים הנורווגיים, הצורה הנינורסקית של נורווגית נורווגית ספרותית הייתה Hvitøyen או Hvitøya . האי קוויטֶייה התגלה על ידי ההולנדי קורנליס גילס בשנת 1707, ונקראה בתחילה 'ארץ גילס' או 'ארץ גיליס' במפות בצורות, בגדלים ובמיקומים שונים לאורך מאות השנים. האי היה מקום המנוחה של משלחת הבלונים הארקטית של אנדרה משנת 1897, שאורגנה על ידי סלומון אוגוסט אנדרה. המשלחת ניסתה לטוס מעל הקוטב הצפוני בכדור פורח, אך נאלצה לרדת על הקרח כ-300 קילומטרים (190 מיל) מצפון לקוויטֶייה ב-14 ביולי, פחות משלושה ימים לאחר שיגורם. הם הגיעו לאי ברגל ב-6 באוקטובר והתיישבו בחלק נטול הקרח היחיד באי, במה שנקרא כיום Andréeneset. גורל המשלחת במשך שנים רבות היה אחת התעלומות הגדולות של הקוטב הצפוני, עד ששרידיה התגלו על ידי הספינה ברטוואג ב-1930, למעלה משלושים שנה לאחר מכן, ויומנים, יומנים של תצפיות מדעיות ותצלומים - לוחות שליליים מזכוכית, אשר הוקפאו עמוק וניתן היה לפתח אותם - נמצאו באתר. חוקרים מודרניים גורסים ששלושת חברי המשלחת מתו תוך שבועיים מהגעתם לאי, ככל הנראה על ידי דב קוטב. אנדרטה לזכר שלושת הגברים, נילס סטנדברג, סלומון אוגוסט אנדרה וקנוט פרנקל הוקמה על האי. אנדרטה נוספת, שהוצבה שם על ידי "משלחת סטוקהולם" ב-1997 לציון 100 שנים לאירוע הטראגי, נהרסה מאוחר יותר בכוונה על ידי רשות סבאלברד, בטענה שהוקמה באופן בלתי חוקי. מדיה וקבצים בנושא קוויטייה בוויקישיתוף The Polar Question - Lieutenant John W. Danenhower, U. S. N. Giles Land—a mystery for S.A. Andrée and other early Arctic explorers NO GILLIS LAND (Chap. XXXIII) - A Thousand Days in the Arctic, Frederick G. Jackson
אביתר

אֶבְיָתָר הוא דמות מקראית, היה כהן גדול בירושלים בימי דוד המלך, בנו של אחימלך בן אחיטוב ומצאצאי בית עלי. בנו, אחימלך בן אביתר, שימש גם כסגנו לכהונה הגדולה. אביתר הכהן היה הניצול היחיד מהטבח בנוב עיר הכהנים שערך שאול המלך בבני משפחתו, כהני נוב. הרקע לטבח היה חשדו של שאול באבי אביתר, אחימלך, כי סייע בידו של דוד הנס מפניו. אחימלך נשבע שלא ידע שדוד נס מפניו, וכי לא ידע מאומה על קלקול היחסים שבין שאול לדוד. שבועתו של אחימלך לא הועילה לו, ושאול ציווה על דואג האדומי להשמיד את כל כהני נוב, ובתוכם את כל בית אחימלך. (הטבח והרקע לו, מופיעים בשמואל א, כב, ו-יט; הסיוע של אחימלך לדוד, מופיע שם, כא, א-יא). אחרי הטבח הנורא בבני משפחתו, הצטרף אביתר הכהן לדוד (שם, כב, כ-כג). בימי מלכותו של דוד שימש ככהן בירושלים, יחד עם צדוק הכהן (שמואל ב, ח, יז). אביתר, בנו יונתן וצדוק נשארו נאמנים לדוד, גם בזמן מרד אבשלום (שם, טו, כד-יז, כ). בזמן המרד דוד ברח מירושלים. זאת על מנת שלא ייאלץ להילחם באבשלום בנו, המנסה להשתלט על כס המלכות בעיר, ומישהו משניהם ייהרג. לאחר השתלטותו של אבשלום על העיר, שלח דוד את אביתר וצדוק הכהן לחזור לירושלים, כדי שיוכלו לרגל עבורו אצל אבשלום. תוצאת ריגול זה היא הפרת עצת אחיתופל הידועה, ותבוסתו ומותו של אבשלום. בניגוד לנאמנותו המוחלטת של אביתר לדוד בימי מרד אבשלום, הוא לא נשאר נאמן לו בערוב ימיו, בעת מרד אדוניהו. אביתר קשר קשר עם אדוניהו בן דוד וצידד בו במאבק הירושה מול שלמה, למרות הבטחתו המפורשת של דוד לבת שבע, להמליך את שלמה תחתיו (מלכים א, א, ה-כז). אחרי מות אדוניהו (שם, ב', כ"ג–כ"ה) והמלכת שלמה (שם, שם, יג-מו), שלמה לא גזר על אביתר עונש מוות על מרידתו במלכות דוד אביו, "כִּי נָשָׂאתָ אֶת אֲרוֹן ה' אלהים לִפְנֵי דָּוִד אָבִי וְכִי הִתְעַנִּיתָ בְּכֹל אֲשֶׁר הִתְעַנָּה אָבִי" (שם, שם כ"ו). כעונש פחות, שלמה סילק אותו מכהונה במקדש והגלה אותו לעיר ענתות. ספר מלכים רואה את שלמה כשליח ה', בכך שהוא מסלק את אביתר מהשירות במקדש כדי לקיים את הנבואה-גזרה נגד עלי וצאצאיו, שלא ישרתו במקדש- "וַיְגָרֶשׁ שְׁלֹמֹה אֶת אֶבְיָתָר מִהְיוֹת כֹּהֵן לַה', לְמַלֵּא אֶת דְּבַר ה' אֲשֶׁר דִּבֶּר עַל בֵּית עֵלִי בְּשִׁילֹה" (שם, שם כ"ז). לפי דברי חז"ל, שילם אביתר מחיר כבד על כך שערער על קביעתו של דוד, כי שלמה יהיה יורשו. לא רק שאיבד את תפקיד הכהונה בירושלים, אלא שאף רוח הקודש חדלה מלצלוח עליו, ומעתה לא היה יכול לשאול ב"אורים ותומים". חז"ל מזהים נקודה מסוימת במהלך מרד אבשלום, בה נדחה אביתר, וצדוק החל לשמש ככהן גדול תחתיו. חז"ל מזהים נקודה זו, מתוך הבחנה בפניה "הסדרתית" של דוד לצדוק במקום לאביתר, במהלך מרד אבשלום, והקדמת צדוק לאביתר במהלך תיאור מאורעות המרד (שמואל ב, פרק טו, פסוקים כד, כה, כז, כט, לה; פרק יז, פסוק טו). דברי חז"ל: כל כהן שאינו מדבר ברוח הקודש ושכינה שורה עליו, אין שואלין בו, שהרי שאל צדוק (באורים ותומים) ועלתה לו, אביתר, ולא עלתה לו... — תלמוד בבלי, מסכת יומא, דף ע"ג, עמוד ב' אביתר, באתר אנציקלופדיה בריטניקה (באנגלית) מצודות דוד שמואל ב ח יז ראה ספר שמואל א', פרק ב', פסוק ל"ו
אלון סרנגה

אלון סרנגה (נולד ב-8 בפברואר 1984) הוא יוצר וידאו ארט ואפקטים חזותיים בתעשיית הבידור בישראל. סרנגה נולד בתל אביב, בן בכור לאברהם וכוכבה. גדל בחולון, למד בתיכון קריית שרת במגמת אתלטיקה וסיים את לימודי התיכון במסלול אקסטרני ב"תיכון תל אביב". לפני הגיוס לצבא, עסק ביצירת מוזיקת טכנו ומשחקים באמצעות אדובי פלאש, שהייתה פלטפורמה ליצירת משחקים מקוונים. את שירותו בצה"ל עשה כלוחם בגולני. לקראת סיום שירותו הצבאי, נפצע במהלך אימון. לאחר תקופת שיקום, החל לעסוק ביצירת קליפים, צילום, עריכה ויצירת אפקטים פשוטים. באותה עת, לקח חלק בהקמת סרטים ומיצגים למערך ההדרכה בבנק לאומי יחד עם חברת JCS. בשנת 2010 פתח סרנגה את הסטודיו הפרטי שלו והחל להיות מעורב בפרויקטים לתעשיית פרסומות הטלוויזיה והקולנוע בישראל. פעילותו כללה הפקות של אפקטים חזותיים לסרטי הפסטיגל, מערכונים ל"ארץ נהדרת" ולסדרות טלוויזיה נוספות, ביניהן "המדרשה", "ג'ודה", "טהרן", "יש לה את זה", "שטוקהולם" ו"למה מי מת". הוא יצר אפקטים ויזואליים ופיקח על הסט בניו יורק בהפקת קמפיין בינלאומי לחברת תדיראן עם השחקן מורגן פרימן. סרנגה היה מעורב ביצירת חווית מציאות מדומה ומשחק רב-משתתפים לחברת PWC באמסטרדם, שמטרתו לקדם את המודעות לשמירה על איכות הסביבה. הוא יצר אפקטים ויזואליים עבור קמפיין לחברת השקעות עם קבוצת יובנטוס וקמפיין נוסף עם שחקן הכדורגל רונלדיניו. בנוסף, ניהל את האפקטים החזותיים בסדרה "טהרן" ששודרה ב"כאן 11" ועבד על מימושם. סרנגה היה מועמד חמש פעמים לפרס האקדמיה הישראלית לטלוויזיה: בשנים 2017 ו-2018 היה מועמד בתחום האפקטים המיוחדים והווידאו ארט על עבודתו בסדרות "המדרשה" ו"שטוקהולם" בהתאמה, ובשנת 2020 היה מועמד בתחום האפקטים הוויזואליים בסדרות "טהרן" ו"ג'ודה". סרנגה נשוי לסיגל סרנגה ואב לשלושה. בננות (במאי: איתן פוקס) הורה 79 (במאי: אלי כהן) לשחרר את שולי (במאים: בן בכר ושלישיית מה קשור) בתולים (במאי: מאור זגורי) המדרשה – עונה 2 (במאי: דני סירקין) שטוקהולם – שתי העונות הכלום הגדול ג'ינג'י הגדול יש לה את זה למה מי מת טהרן (במאי: דני סירקין) ג'ודה (במאי: מני יעיש) שנות הירח (במאי: אוהד פרח) השגרירות (במאים: ניב גת וארנון וייס) ארץ נהדרת מרכז מבקרים ע"ש משה נובומייסקי – מיצג אור-קולי המשלב תלת-מימד בהקרנה כפולה SDG Dome – חווית מציאות מדומה ומשחק רב משתתפים לבניין PwC באמסטרדם NETVRK – משחק בינלאומי המבוסס מטבעות קריפטו The Ark – חווית מציאות מדומה הכוללת מופע של זמרים ורקדנים בשילוב אפקטים ואינטראקטיביות של המשתמש VR MAN – Ayayu Games‏ – משחק מציאות מדומה מסכי מגע לתעשייה ביטחונית שידור חי בערוץ 13 במדגם הבחירות 2022 – חיבור לחדר הבקרה של הערוץ ועדכוני תוצאות בזמן אמת אתר האינטרנט הרשמי של אלון סרנגה אלון סרנגה, ברשת החברתית פייסבוק אלון סרנגה, במסד הנתונים הקולנועיים IMDb (באנגלית) אלון סרנגה, במיזם "אישים" לתיעוד היצירה הישראלית עורך הכבוד 2 - אלון סרנגה, סרטון באתר יוטיוב (אורך: 5:56) SellFee - Money’s Just A Game, בימוי, תסריט ופוסט: אלון סרנגה פלייפסטיגל - הסרט המלא, סרטון באתר יוטיוב (אורך: 50:47) העולים בתחרות בתחום היצירה הטלוויזיונית לשנת 2017, באתר האקדמיה הישראלית לקולנוע ולטלוויזיה, 31 בינואר 2018 העולים והעולות לגמר תחרות פרסי הטלוויזיה 2020, באתר האקדמיה הישראלית לקולנוע ולטלוויזיה העולים והעולות לגמר בתחרות פרסי הטלוויזיה 2018, באתר האקדמיה הישראלית לקולנוע ולטלוויזיה פרומו מרכז המבקרים עש משה נובומייסקי, ים המלח, סרטון בערוץ "Hagay Navon", באתר יוטיוב (אורך: 00:55) – פרסום למרכז המבקרים SDG Dome Trailer, סרטון בערוץ "Rooftop Content Group", באתר יוטיוב (אורך: 00:51)
קובליוב

האם התכוונתם ל... אנטון קובליוב – שחמטאי קנדי מיכאיל קובליוב – מפקד בכיר בצבא האדום סרגיי קובליוב – מתאגרף רוסי שרה קובליוב – אמנית לחימה ישראלית
פיגוע יידוי האבנים בשכונת ארנונה

פיגוע יידוי האבנים בשכונת ארנונה היה פיגוע שאירע ב-13 בספטמבר 2015, בו מחבלים ממזרח ירושלים יידו אבנים על רכבו של אלכסנדר לבלוביץ' וגרמו לרכבו להידרדר לתעלה בצד הכביש בשכונת ארנונה בירושלים. כתוצאה מכך נפצע לבלוביץ' קשה, ובהמשך נקבע מותו. שתי נוסעות שהיו עימו ברכב נפצעו קל. ב-13 בספטמבר 2015, ליל ראש השנה, אלכסנדר לבלוביץ' בן ה-64, תושב ירושלים, נהג ברכבו ברחוב אשר וינר בשכונת ארמון הנציב, לאחר שחזר מארוחת חג. עימו היו שתי נוסעות נוספות. בסמוך לשכונת ארנונה החלו פלסטינים ליידות אבנים לעבר הרכב. בעקבות כך לבלוביץ' איבד שליטה ולקה באירוע לבבי, מה שגרם לו לפרכס, לסטות מהכביש לתעלה, ולהתנגש בעמוד. הוא פונה במצב קשה לבית החולים שערי צדק, ולמחרת מת מפצעיו. שתי הנוסעות נפצעו באורח קל. בטרם הוכר רצח דוד בר קפרא כרצח לאומני, הפיגוע נחשב לאירוע שסימל את תחילתו של גל הטרור הפלסטיני 2015–2016. כמעט שנתיים לאחר הפיגוע, ב-11 בספטמבר 2017, הורשעו שלושה תושבי צור באהר: מוחמד אבו כף ואלוליד אטרש, בני 20, וכן קטין, בהריגתו של לבלוביץ'. טרור אבנים פלסטיני גל הטרור הפלסטיני (2015–2016) נועם אמיר, ‏ההרוג בפיגוע האבנים: אלכסנדר לבלוביץ' מירושלים, באתר מעריב אונליין, 14 בספטמבר 2015 יעל פרידסון, הפיגוע הראשון של אינתיפאדת היחידים: עונשי מאסר ממושכים למורשעים, באתר ynet, 25 בינואר 2018 מור שמעוני, ‏3 הורשעו בהריגת הקורבן הראשון של אינתיפאדת הבודדים, באתר מעריב אונליין, 11 בספטמבר 2017
AliGenie

AliGenie היא עוזרת וירטואלית המבוססת על תוכנת קוד פתוח, שהושקה ופותחה על ידי קבוצת עליבאבא. הפלטפורמה הוצגה ב-2017, יחד עם הרמקול החכם Tmall Genie X1, בכנס המחשוב של עליבאבא 2017 בהאנגג'ואו. בדומה לעוזרים וירטואליים אחרים, AliGenie מסוגל לשלוט בבית חכם, השמעת מוזיקה, קניות קוליות, רישום הערות ועוד. AliGenie כולל גם זיהוי קולי, זיהוי טביעת קול, הבנה סמנטית וסינתזת דיבור. AliGenie משתלבת עם שירותים נוספים של קבוצת עליבאבא, כגון שירות התשלומים המקוון Alipay ופלטפורמת הקניות Taobao ו-Tmall. טכנולוגיית זיהוי טביעת הקול של AliGenie מציעה אבטחה בכך שהיא מאפשרת רק למשתמשים מורשים לבצע הזמנות מקוונות. AliGenie היא פלטפורמה פתוחה, המאפשרת ליצרנים שונים לעבוד על המערכת ולהוסיף אותה למוצרי צד שלישי. אמזון אלקסה קורטנה Google Assistant סירי מייקרופט אתר האינטרנט הרשמי של AliGenie Lulu Yilun Chen, wall Alibaba Challenges Google, Amazon With New Echo-Like Device, Bloomberg, ‏3 ביוני 2017
Braina

Braina היא עוזרת וירטואלית ואפליקציית הכתבת דיבור לטקסט עבור Microsoft Windows המשווקת על ידי חברת Brainasoft.‏ Braina משתמשת בממשק שפה טבעית וזיהוי דיבור כדי ליצור אינטראקציה עם המשתמשים ומאפשרת להם להשתמש במשפטים בשפה טבעית כדי לבצע משימות שונות במחשב שלהם. האפליקציה מסוגלת למצוא מידע מהאינטרנט, לחפש ולהשמיע שירים וסרטונים לפי בחירת המשתמש, למצוא ולפתוח קבצים, להגדיר אזעקות ותזכורות, לבצע חישובים מתמטיים, לשלוט בחלונות ובתוכניות. האפליקציה זמינה במערכות הפעלה Android ו-iOS. השם Braina הוא קיצור של Brain Artificial. התוכנה לומדת ומתאימה את עצמה להתנהגות המשתמש לאורך זמן כדי לצפות טוב יותר את צרכיו. התוכנה גם מאפשרת למשתמשים להקליד פקודות באמצעות המקלדת במקום לומר אותן. Braina מגיעה בגרסה חינמית וגם בגרסה בתשלום. Braina מאפשרת תמלול קובץ אודיו/וידאו ומאפשרת ממשק קולי ל-ChatGPT. TechRadar של Future plc זיהה את Braina כאחת מ-10 התוכנות החיוניות הטובות ביותר לשנת 2015. Braina מגיעה בגרסה חינמית ובגרסת Pro. אמזון אלקסה קורטנה Google Assistant סירי מייקרופט אתר האינטרנט הרשמי של Braina אתר האינטרנט הרשמי של Braina Jacob Parker, Best open source software of 2023, TechRadar pro, ‏5 בנובמבר 2021
זאב אלגונקווין

זאב אלגונקווין, זאב קנדי מזרחי או זאב הימות הגדולות (שם מדעי: Canis lycaon) הוא מין בסוג כלב המצוי באזור הימות הגדולות במזרח אמריקה הצפונית ודרום-מזרח קנדה. לעיתים מוגדר כתת-מין של זאב מצוי (Canis lupus lycaon) או של זאב אדמוני (Canis rufus lycaon). מקור שמו של הזאב הוא מהפארק הפרובינציאלי אלגונקווין (אנ') (Algonquin Provincial Park) בו ישנה אוכלוסייה גדולה של מין זה. זהו זאב בגודל בינוני, משקל ממוצע של נקבה הוא 23.9 ק"ג, ושל זכר 30.3 ק"ג. הוא מגיע לאורך של 90–160 ס"מ. מין זה ניזון בעיקר מטרף קטן עד בינוני כגון איילים כמו אייל לבן-זנב ובונים. לעיתים נדירות יותר הוא גם ניזון מן הצומח. אורך חייהם בדרך כלל 6 עד 8 שנים. בעבר היה הזאב המזרחי נפוץ באזורים המיוערים של מזרח אמריקה. כיום מוגבל תחום תפוצתו לאזורים של דרום מרכז אונטריו ודרום מרכז קוויבק, עם האוכלוסייה הגדולה ביותר המתגוררת בפארק מחוזי אלגונקווין. מחקרים גנטיים הצביעו על כך שהזאב המזרחי התפתח בצפון אמריקה, בניגוד לזאב האפור, שמקורו באאוראסיה, ושונה מאב קדמון משותף עם זאב ערבות וזאב אדום לפני 150,000–300,000 שנה. הזאב המזרחי הוכר לראשונה כמין ייחודי בשנת 1775 על ידי חוקר הטבע הגרמני יוהאן שרבר, שכינה אותו "זאב שחור". תיאורו של החיה הציג אותו עם פרווה שחורה, צבע לא אופייני בזאבים המזרחיים. בחודש מאי 2011 ניתוח של זאב מזרחי, זאב אדום, זאב אפור וגנום כלבים הציע כי הזאבים של פארק פרובינציית אלגונקין הם 58% זאב אפור ו-42% זאב ערבות.[דרוש מקור] הזאבים המזרחיים הם טורפים ואוכלים בעיקר בשר. זאבים מזרחיים מדים בחבורות. מכיוון שהם אינם בעלי החיים המהירים ביותר, הם מסתמכים על יכולת הסיבולת שלהם וגודל החבורות כדי לתפוס את מזונם. הם יכולים לרוץ הרבה זמן, לפעמים שעות בלי להתעייף. כשהטרף שלהם מתעייף, אז הזאבים המזרחיים תופסים את הטרף. גודל האוכלוסייה המשוער הוא פחות מ-1,000 בוגרים.[דרוש מקור] המועצה לשימור בעלי חיים בסכנת הכחדה של קנדה המליצה להגדירו כמין מאוים ב-2015. מדיה וקבצים בנושא זאב אלגונקווין בוויקישיתוף זאב אלגונקווין, באתר ITIS (באנגלית) זאב אלגונקווין, באתר NCBI (באנגלית) זאב אלגונקווין, באתר האנציקלופדיה של החיים (באנגלית) זאב אלגונקווין, באתר GBIF (באנגלית) Live Science Staffpublished, Eastern Wolves Deemed Separate Species, livescience.com, ‏2012-11-26 (באנגלית)
הספר האדום

האם התכוונתם ל... פוליטיקה, אידאולוגיה וחברה ממשנתו של מאו דזה-דונג ("הספרון האדום") – ספר ציטוטים נבחרים מתוך נאומיו ומאמריו של היושב ראש מאו דזה-דונג, שליט סין בשנים 1949–1976, המתפרסם על ידי הממשל הסיני מאז 1964 הספר האדום הקטן של התלמידים – מדריך זכויות לתלמידים שנכתב על ידי המורים הדנים יספר הנסן וסרן יאן הנסן והודפס לראשונה בדנמרק בשנת 1969, שמו הוא פרפרזה לשם ספרו של מאו הספר האדום (המפלגה הליברלית של קנדה) (אנ') – ספרון מצע בחירות 1993 של המפלגה הליברלית של קנדה שהופץ באופן נרחב, כונה כך עקב גוון כריכתו, ושמו הרשמי הוא "יצירת אפשרויות: התוכנית הליברלית לקנדה" הספר האדום (ענברי) – רומן של הסופר אסף ענברי מ–2022, העוסק באישיות ובאידאולוגיה של מנהיגי השמאל בעשורים הראשונים לתקומת מדינת ישראל, ראו אסף ענברי#הספר האדום רשימה של מינים בסיכון הרשימה האדומה של IUCN – מוכרת גם בשם "הספר האדום", מאגר המידע המקיף ביותר בעולם על מצב השימור העולמי של מינים ביולוגיים, מאת האיגוד הבינלאומי לשימור הטבע (IUCN) סיפורת הספר האדום של מחוז המערב – ספרו של טולקין שנכתב ככתב יד בדיוני של הוביטים, התומך בשאר היקום הבדיוני שיצר. שמו נובע מכריכת העור האדומה שלו ומכתיבתו–כביכול במחוז המערב של הפלך הספר הכחול (פירושונים) הספר הלבן (פירושונים)
Celia

Celia היא עוזרת וירטואלית שפותחה על ידי חברת Huawei עבור טלפונים חכמים מתוצרת החברה מבוססי HarmonyOS ו-Android, חסרי שירותי Google ו-Google Assistant. Celia יכולה לבצע משימות יומיומיות, הכוללות ביצוע שיחת טלפון, הגדרת תזכורת ובדיקת מזג האוויר. המערכת נחשפה ב-7 באפריל 2020 ויצאה לאור ב-27 באפריל 2020. Huawei התייחסה בתחילה לעוזרת החדשה בסוף 2019 בכך שהודיעה שתהיה גרסה אנגלית של העוזר שכבר דובר סינית שתשוחרר לשווקים באירופה. בשל מלחמת הסחר המתמשכת בין סין לארצות הברית, הסמארטפונים החדשים של החברה נותרו ללא עוזר וירטואלי מה שהוביל לאחר מכן לפיתוח ושחרור של Celia. ב-Celia משולבת טכנולוגיית בינה מלאכותית המאפשרת לה לזהות טקסט באמצעות מצלמת טלפון ולתרגם אותו ולזהות אובייקטים יומיומיים בדומה ל-Google Lens. ל-Celia תכונות רבות הדומות לאלו של מתחרותיה המרכזיות Google Assistant ו-Siri. ניתן להפעיל אותה על ידי אמירת 'היי סיליה' או על ידי לחיצה ממושכת על כפתור ההפעלה. מנוע החיפוש המוגדר כברירת מחדל עבור Celia הוא Bing, אך ניתן לשנות זאת בהגדרות. Celia יכולה לבצע שיחות, לבדוק את סדר היום, לשלוח הודעה, להראות את מזג האוויר, להגדיר אזעקות ולשלוט במכשירי חשמל ביתיים. יש לה גם את היכולת לשלב את עצמה עם אפליקציות המניות של תוכנת EMUI ולעבוד עם הגדרות המכשיר, כמו הדלקת הפנס והשמעת תוכן מולטימדיה. עם הבינה המלאכותית המותקנת בסיליה, היא יכולה לזהות מזון, חפצים יומיומיים ולתרגם טקסט באמצעות מצלמת הטלפון. Celia זמינה רק בגרמנית, אנגלית, צרפתית וספרדית, והיא שוחררה בגרמניה, בריטניה, צרפת, ספרד, צ'ילה, מקסיקו וקולומביה. Huawei טוענים שאזורים ושפות נוספות יהיו זמינים בהמשך. אמזון אלקסה קורטנה Google Assistant סירי מייקרופט מדיה וקבצים בנושא Celia בוויקישיתוף אתר האינטרנט הרשמי של Celia EMUI 10.1 Feature: Celia - New Voice Assitant - Huawei Central, Huawei Central, ‏במרץ 2020
Clova

Clova היא עוזרת וירטואלית למערכות הפעלה אנדרואיד ו-iOS שפותחה על ידי Naver Corporation ו-Line Corporation (חברת בת של נאבר). Clova היא קיצור של cloud virtual assistant ("עוזר וירטואלי בענן"), היא הוצגה רשמית ב-1 במרץ 2017. היא הושקה לראשונה בחנות האפליקציות של אפל ובחנות Google Play כאפליקציית עוזר אישי חכמה. באוגוסט 2017, הוכרז כי פלטפורמת הבינה המלאכותית תשתמש בסדרת הרמקולים החכמים שלהם. רמקול ה-Wave, ששוחרר בקוריאה (מכונה לפעמים Naver Wave) וביפן נקרא Line Wave, הוא הרמקול החכם הראשון שמשתמש ב-Clova. הרמקול Friends (או Clova Wave ביפן), רמקול עם דמות LINE Friends, היה הרמקול החכם השני שהופעל על ידי הפלטפורמה. באוקטובר 2020, Naver הוציאה את 'Clova Lamp', מנורת AI שקוראת ספרים. השימוש בה נעשה על ידי פתיחת ספר מתחת למצלמה שעל המנורה ולחיצה על כפתור קריאת הספר או אמירת 'קלובה, קרא לי ספר'. מוצר זה יכול לקרוא ספרים באנגלית ובקוריאנית. Clova Interface Connect הוא שירות הפלטפורמה של Clova ליצרני חומרה וחברות IOT. זוהי דרך פשוטה לחבר את Clova לרמקולים, מיקרופונים וכל מכשיר מקוון. Clova Interface Connect מספק ממשקי API, SDK ותיעוד פיתוח כדי לחבר את Clova למכשירים נוספים ולספק שירותים מבוססי קול. ניתן ליישם זאת על מגוון רחב של מוצרים, כולל מכשירים ניידים יומיומיים, מכוניות, מערכת אבטחה, רמקולים חכמים ומכשירי IoT ביתיים כמו שואבי אבק רובוטיים. אמזון אלקסה קורטנה Google Assistant סירי מייקרופט אתר האינטרנט הרשמי של Clova (בקוריאנית) אתר האינטרנט הרשמי של Clova (ביפנית) Clova, ברשת החברתית פייסבוק Clova, ברשת החברתית אינסטגרם Clova, סרטונים בערוץ היוטיוב
זאב הערבה האירואסייתית

זאב הערבה האירואסייתית או זאב כספי (שם מדעי: Canis lupus campestris) הוא תת-מין של זאב מצוי מהסוג כלב החי בערבה האירואסייתית ובאזור הים הכספי. תת-מין זה הוא השלישי בגודלו בעולם הישן, ושוקל בממוצע 35–40 ק"ג. אורכו מגיע לאורך 126 ס"מ. הפרווה שלהם קצרה וגסה יותר מזו של הזאב האירואסייתי. זאב הערבה האירואסייתית ניזון בעיקר מטרף בגודל בינוני, כגון סאיגה, אייל אדום, אייל הכרמל וחזיר בר. זאב אירואסייתי זאב טונדרה מדיה וקבצים בנושא זאב הערבה האירואסייתית בוויקישיתוף זאב הערבה האירואסייתית, באתר ITIS (באנגלית) זאב הערבה האירואסייתית, באתר NCBI (באנגלית) זאב הערבה האירואסייתית, באתר האנציקלופדיה של החיים (באנגלית) זאב הערבה האירואסייתית, באתר GBIF (באנגלית)
זאב טונדרה אירואסייתי

זאב טונדרה אירואסייתי, זאב סיבירי או בפשטות זאב טונדרה (שם מדעי: Canis lupus albus) הוא תת-מין של זאב מצוי מהסוג כלב המצוי בטונדרה של צפון אירואסיה, מפינלנד במערב עד חצי האי קמצ'טקה במזרח. זהו תת-המין השני בגודלו באירואסיה. משקלו הממוצע של זכר הוא 40–49 ק"ג, ושל נקבה הוא 36.6–41 ק"ג. אורכם הממוצע של הזכרים הוא 118–137 ס"מ, ושל הנקבות הוא 112–136 ס"מ. פרוותו ארוכה ודקה, ובצבע אפור בהיר או לבן. הזאבים צדים בלהקות, וכך מסוגלים להכניע טרף גדול מהם כגון אייל קורא, אייל קנדי, אייל הצפון, ביזון אירופי, כבש המושק וכבש השלג. זאב אירואסייתי זאב ארקטי זאב טונדרה אלסקי מדיה וקבצים בנושא זאב טונדרה אירואסייתי בוויקישיתוף זאב טונדרה אירואסייתי, באתר ITIS (באנגלית) זאב טונדרה אירואסייתי, באתר האנציקלופדיה של החיים (באנגלית) זאב טונדרה אירואסייתי, באתר GBIF (באנגלית)
מגדלור דונה מריה פיה

מגדלור דונה מריה פיה (נקרא גם מגדלור דה פונטה טמרוסה או מגדלור דה פראיה) הוא מגדלור הממוקם בדרום האי סנטיאגו שבכף ורדה. המגדלור ממוקם בכניסה לנמל פראיה, 2 ק"מ מדרום למרכז העיר פראיה. המגדלור נבנה בשנת 1881. במשך שנים רבות נזקק המגדלור לשיפוץ, ובשנת 2018, המגדל שופץ מבפנים ומבחוץ. לאחר השיפוץ תוכנן לבנות בתוכו מוזיאון קטן ובית קפה, אך נכון לעכשיו הוא סגור למבקרים. גובה המגדל המתומן הוא 21 מטרים ומישור המוקד שלו בגובה 25 מטרים מעל פני הים. כיום המגדלור משמש לצורכי ניווט. המגדלור נקרא על שם מריה פיה מסבויה, שהייתה באותה תקופה מלכת פורטוגל. המגדלור דלת הכניסה של המגדלור המגדלור במבט מהעיר מבט על המגדלור מצפון - מערב מדיה וקבצים בנושא מגדלור דונה מריה פיה בוויקישיתוף מגדלורים בכף ורדה, באתר ibiblio.org (באנגלית). מגדלור דונה מריה פיה, באתר marinetraffic.com. מגדלורים בכף ורדה, באתר ibiblio.org (באנגלית)
הארי פוטר (סדרת טלוויזיה)

הארי פוטר (באנגלית: Harry Potter) היא סדרת דרמת-פנטזיה המבוססת על סדרת הספרים "הארי פוטר" מאת ג'יי קיי רולינג. הסדרה עתידה לעלות לשירות הזרמת המדיה "HBO Max". ב-25 בינואר 2021, חשף ה"הוליווד ריפורטר" כי בכירים בשירות הזרמת המדיה "HBO Max" שוקדים על חיפוש תסריטאים פוטנציאליים עבור סדרת טלוויזיה שתתקיים בזיכיון "עולם הקוסמות". עם זאת, מטעם השירות ואולפני "האחים וורנר" הוצהר כי "אין סדרות 'הארי פוטר' הנמצאות בפיתוח באולפנים או בפלטפורמת השירות". בדצמבר 2022, נמסר כי מנכ"ל חטיבת הטלוויזיה של "האחים וורנר", צ'נינג דנג'י, מעוניין להרחיב את זיכיון "עולם הקוסמות", באומרו כי "ישנה כמות אדירה של שאפתנות", ובמקביל חשף שהחברה הגיעה לעסקה עם פריים וידאו על פיתוח תכנים מונפשים עבור אולפני די.סי. ב-12 באפריל 2023, במהלך כנס המשקיעים של "האחים וורנר", הוכרז על פיתוחה של סדרה חדשה שתהווה ריבוט לסדרת הסרטים. מנכ"ל האחים וורנר דיסקברי (אנ'), דייוויד זאסלב, חשף את תוכניותיה של החברה עבור הסדרה החדשה במהלך חשיפת מיתוגה המחודש של "HBO " כ-"Max". פיתוחה של הסדרה עתידה להתקיים במשך עשור, וכל שבע עונותיה עתידות להיות נאמנות לסדרת הספרים. בהתאם לכך, עונתה הראשונה של הסדרה עתידה לכסות את כל עלילת הספר הראשון, "אבן החכמים". עוד נמסר כי מפיק סדרת הסרטים, דייוויד היימן נמצא במשא ומתן על הפקת הסדרה בפועל. הסדרה עתידה לעלות לשירות הזרמת המדיה "HBO Max", בעונת השידורים לשנת 2025–2026. "הארי פוטר", במסד הנתונים הקולנועיים IMDb (באנגלית) Goldberg, Lesley; Goldberg, Lesley (2021-01-25). "'Harry Potter' Live-Action TV Series in Early Development at HBO Max (Exclusive)". The Hollywood Reporter. Retrieved 2023-04-13. Otterson, Joe; Otterson, Joe (2021-01-25). "'Harry Potter' TV Series in Early Development at HBO Max". Variety. Retrieved 2021-09-21. "Warner Bros. Denies 'Harry Potter' TV Series Is Actually Happening". Movieweb. 2021-01-25. Retrieved 2023-04-13. Eclarinal, Aeron Mer (2022-11-30). "Harry Potter TV Spin-off Gets Promising Updates from Warner Bros". The Direct. Retrieved 2023-04-13. D'Alessandro, Anthony (2023-04-12). "'Harry Potter' Series A Go With J.K. Rowling Executive Producing, Set For 10-Year Run On Max". Deadline. Retrieved 2023-04-13. White, Peter (2023-04-12). "'Harry Potter' Series Starts Search For Showrunner". Deadline. Retrieved 2023-04-13. Goldberg, Lesley (2023-04-12). "'Harry Potter' TV Series Officially Happening at Max". The Hollywood Reporter. Retrieved 2023-04-13.